**KITÖLTÉSI ÚTMUTATÓ**

**az ASP-IPAR-002 űrlaphoz**

**Szálláshely nyilvántartásba vételi kérelem, bejelentés**

Az űrlap két fejezetből áll: előlap, főlap

**ELŐLAP**

**A beküldő adatai:** A beküldő azonosításához szükséges személyes adatokat kell kitölteni.

Az előlapon kötelező kitölteni:

* a beküldő személyes adataira vonatkozó adatokat,
* a beküldő meghatalmazottként vagy személyesen jár- e el,
* a beküldő az elektronikus kapcsolattartást engedélyezi-e.

Nem kötelező kitölteni, de ennek ellenére célszerű megjelölni a beküldő e-mail címét és telefonszámát.

**FŐLAP**

**I. Bejelentés, kérelem jellege**

Ki kell választani, hogy új (tervezett) szálláshelyet, vagy már meglévő szálláshely nyilvántartásban szereplő adataiban történő változást (változás bejelentése) kíván bejelenteni.

3. pontot (szálláshely nyilvántartási száma) csak abban az esetben kell kitölteni, ha adatváltozást kíván bejelenteni.

**II. Szálláshely-szolgáltatás jellege**

Amennyiben üzleti célú szálláshelyet kíván üzemeltetni azt kell megjelölni. Szálláshely-szolgáltatás: üzletszerű gazdasági tevékenység keretében rendszerint nem huzamos jellegű, éjszakai ott-tartózkodást, pihenést is magában foglaló tartózkodás céljára szálláshely nyújtása és az ezzel közvetlenül összefüggő szolgáltatások nyújtása.

Amennyiben nem üzleti célú közösségi, szabadidős szálláshely-szolgáltatási tevékenységet kíván nyújtani azt kell megjelölni. Nem üzleti célú közösségi, szabadidős szálláshely-szolgáltatás: nem üzletszerű gazdasági tevékenység keretében közösségi elhelyezést biztosító szolgáltatás.

**III. Szolgáltató / üzemeltető adatai**

A legördülő sávban ki kell jelölni a szolgáltató jellegét (magánszemély, egyéni vállalkozó, cég, szervezet).

**1-7.** pontban ki kell tölteni a szálláshely-szolgáltató adatait (nevét, címét, születési helyét, idejét, anyja nevét, adóazonosító jelét, adószámát, statisztikai számjelét, lakóhelyét).

Felhívom figyelmét, hogy a jelenleg hatályos jogszabály értelmében magánszemély kizárólag magánszálláshelyet üzemeltethet.

**IV. Szálláshely adatai**

Az űrlap ezen pontjaiban (1-14 pont) a szálláshely-szolgáltató által üzemeltetni kívánt szálláshely adatait kell megadni.

A szálláshely típusát a szálláshely-szolgáltatási tevékenység folytatásának részletes feltételeiről és a szálláshely-üzemeltetési engedély kiadásának rendjéről szóló 239/2009. (X. 20.) Kormány rendelet alapján kell megjelölni.

**V. Szolgáltatás kezdete**

A szálláshely-szolgáltatási tevékenység kezdő napját kell megjelölni.

**VI. Szálláshely tulajdonosai**

A tulajdoni lapon szereplő tulajdonos/tulajdonosok adatait kell megadni. Szükség esetén a zöld nyílra kattintva van lehetőség további mezők hozzáadására, törölni a piros jelre kattintva lehet. Fel kell tüntetni az űrlap kitöltésének helyét és időpontját.

A beküldés gombra kattintva véglegesíthető az űrlap.